open-index/open-wikipedia-markdown huggingface dataset:
ইবনে সিনা ট্রাস্ট

**ইবনে সিনা ট্রাস্ট** হলো বাংলাদেশের একটি অলাভজনক ও স্বাস্থ্যসেবামূলক কল্যাণ ট্রাস্ট। এটি বাংলাদেশে বেসরকারিভাবে প্রধান স্বাস্থ্যসেবা প্রদানকারী।

## ইতিহাস
ইবনে সিনা ট্রাস্টটি ৩০ জুন ১৯৮০ সালে প্রতিষ্ঠিত হয়েছিল। ইবনে সিনা ট্রাস্ট সারাদেশে অসংখ্যা ল্যাবরেটরি, হাসপাতাল, ডায়াগনস্টিক সেন্টার, পরামর্শ কেন্দ্র এবং ওষুধ শিল্প প্রতিষ্ঠা করেছিল। বিশ্বাস করা হয় যে এই ট্রাস্টের সাথে বাংলাদেশের ইসলামপন্থী দল জামায়াতে ইসলামী এর ঘনিষ্ঠ সম্পর্ক রয়েছে। ৩০ এপ্রিল ২০১৮ এ ট্রাস্টটি ব্যাংক প্রশাসনের একটি রদবদলের পরে ইসলামী ব্যাংক বাংলাদেশের শেয়ারটি বিক্রি করে দিয়েছে।

## সংস্থাসমূহ
ইবনে সিনা ট্রাস্টের নিম্নলিখিত সংস্থা রয়েছে:

* ইবনে সিনা ফার্মাসিউটিক্যাল ইন্ডাস্ট্রি
* ইবনে সিনা ডায়াগনস্টিক অ্যান্ড ইমেজিং সেন্টার, ধানমন্ডি
* ইবনে সিনা বিশেষায়িত হাসপাতাল ধানমন্ডি
* ইবনে সিনা মেডিকেল ইমেজিং সেন্টার, জিগাতলা।
* ইবনে সিনা মেডিকেল কলেজ হাসপাতাল, কল্যাণপুর
* ইবনে সিনা নার্সিং ইনস্টিটিউট, কল্যাণপুর
* ইবনে সিনা ডি ল্যাব অ্যান্ড কনসালটেশন সেন্টার, দয়াগঞ্জ।
* ইবনে সিনা ডায়াগনস্টিক অ্যান্ড কনসাল্টেশন সেন্টার, বাড্ডা
* ইবনে সিনা ডায়াগনস্টিক অ্যান্ড কনসাল্টেশন সেন্টার, উত্তরা
* ইবনে সিনা ডায়াগনস্টিক সেন্টার লালবাগ লি.।
* ইবনে সিনা ডায়াগনস্টিক অ্যান্ড কনসাল্টেশন সেন্টার, যশোর
* ইবনে সিনা ডায়াগনস্টিক অ্যান্ড কনসালটেশন সেন্টার বগুড়া।
* ইবনে সিনা ডায়াগনস্টিক অ্যান্ড কনসালটেশন সেন্টার, মালিবাগ।
* ইবনে সিনা ডায়াগনস্টিক অ্যান্ড কনসাল্টেশন সেন্টার, সাভার।
* ইবনে সিনা ডায়াগনস্টিক অ্যান্ড কনসাল্টেশন সেন্টার, মিরপুর।
* ইবনে সিনা হাসপাতাল সিলেট লি।
* ইবনে সিনা ডি ল্যাব অ্যান্ড কনসাল্টেশন সেন্টার, চট্টগ্রাম।
* ইবনে সিনা ডি ল্যাব অ্যান্ড কনসাল্টেশন সেন্টার, যাত্রাবাড়ী।
* ইবনে সিনা ডি ল্যাব অ্যান্ড কনসাল্টেশন সেন্টার, রাজশাহী।
* ইবনে সিনা ডি ল্যাব অ্যান্ড কনসাল্টেশন সেন্টার, নোয়াখালী।
* ইবনে সিনা ডি ল্যাব অ্যান্ড কনসাল্টেশন সেন্টার, ফেনী।

## তথ্যসূত্র

## আরও পড়ুন
* ইবনে সিনা

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের হাসপাতাল
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:১৯৮০-এ প্রতিষ্ঠিত সংগঠন
মহম্মদ সোহরাব (কলকাতার রাজনীতিবিদ)

**মহম্মদ সোহরাব** হলেন একজন ভারতীয় ব্যবসায়ী ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন।

## রাজনৈতিক জীবন
মহম্মদ সোহরাব ২০০৬ সালে বড়বাজার থেকে পশ্চিমবঙ্গ বিধানসভার সদস্য হিসেবে নির্বাচিত হন। তখন তিনি রাষ্ট্রীয় জনতা দলের রাজনীতির সাথে যুক্ত ছিলেন। পরবর্তীতে তিনি সর্বভারতীয় তৃণমূল কংগ্রেসে যোগদান করেন।

## সমালোচনা
মহম্মদ সোহরাবের ছেলে আম্বিয়া সোহরাব তার বাবার প্রভাব খাটিয়ে তাদের এলাকায় বিভিন্ন অপকর্ম করে বেড়ায় বলে অভিযোগ আছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কলকাতা জেলার ব্যক্তি
বিষয়শ্রেণী:ভারতীয় ব্যবসায়ী
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:জনতা দল (সংযুক্ত) এর রাজনীতিবিদ
বিষয়শ্রেণী:রাষ্ট্রীয় জনতা দলের রাজনীতিবিদ
কাবুল প্রেস

**কাবুল প্রেস** (     ) আফগানিস্তানের সর্বাধিক পঠিত সংবাদ এবং আলোচিত ওয়েবসাইট । কাবুল প্রেস একটি গুরুত্বপূর্ণ অন-লাইন আফগানিস্তান মিডিয়া আউটলেট যা দারি, ফারসি এবং ইংরেজি ভাষায় প্রতিদিন হালনাগাদ হয়। সম্পাদক কামরান মীর হাজারকে আফগানিস্তানের নিরাপত্তা পুলিশ দু'বার গ্রেপ্তার করার ফলে আন্তর্জাতিক স্বাধীনতা-প্রেস সংস্থাগুলির কাছ থেকে প্রতিবাদ করার আহ্বান জানিয়েছিল।

## তথ্যসূত্র

## বহিঃসংযোগ

* অফিসিয়াল ওয়েবসাইট (ইংরেজি সংস্করণ)
* অফিসিয়াল ওয়েবসাইট (দারি / ফারসি সংস্করণ)
* অফিসিয়াল ফেসবুক পৃষ্ঠা
* অফিসিয়াল টুইটার
* আন্তর্জাতিক সাংবাদিক ফেডারেশন

বিষয়শ্রেণী:কাবুলের গণমাধ্যম
নাওফিল ইবনে হারিস

***নাওফিল ইবন হারিস*** (মৃত্যু ১৫ হিজরি)  একজন প্রসিদ্ধ সাহাবা ও মুহাম্মদের চাচাত ভাই ছিলেন । তিনি একজন খ্যাতনামা কবি ছিলেন।

## নাম ও বংশ পরিচয়

নাওফিল ইবনে হারিসের আসল নাম নাওফিল ও উপনাম আবু হারিস । পিতার নাম হারিস ইবনে আব্দুল মুত্তালিব ও মাতার নাম *গাযিয়া* । নাওফিল কুরাইশ বংশের হাশেমী শাখার সন্তান ।তিনি মুহাম্মদ এর চাচাতো ভাই ছিলেন ।

## বদরের যুদ্ধ ও ইসলাম গ্রহণ

রাসূলুল্লাহ  ইসলামের দাওয়াত শুরু করতেই নিকটতম আত্মীয়রা  বিরোধিতা করলেও নাওফিলের মনে রাসুল এর প্রতি ভালোবাসা ছিলো । কিন্তু বদরের আগ পর্যন্ত ইসলাম গ্রহণ করেননি । মক্কার মুশরিকদের চাপে বাধ্য হয়ে তিনি মুসলমানদের বিরুদ্ধে লড়াই করার জন্য বদরে যান । কিন্তু তিনি কোন মতেই মুহাম্মদ এর বিরুদ্ধে যুদ্ধ করতে রাজি ছিলেন না ।

বদরে মক্কার কুরাইশ বাহিনীর পরাজয় হলে অন্যদের সাথে তিনিও বন্দী হন । এই বন্দী অবস্থায় ইসলাম গ্রহণ করেন। 
অবশ্য অন্য একটি মতে তিনি খন্দক যুদ্ধের বছর ইসলাম গ্রহণ করেন এবং মদীনায় থেকে যান ।

ইসলাম গ্রহণের পূর্ব থেকেই নাওফিল ও আব্বাসের মধ্যে অন্তরঙ্গ সম্পর্ক ছিল । এ কারণে রাসূল  তাদের দুজনের মধ্যে দ্বীনী ভাতৃ সম্পর্ক প্রতিষ্ঠা করে দেন এবং দুজনের বসবাসের জন্য দুটি বাড়ীও বরাদ্দ করেন । বাড়ী দু’টির একটি ছিল মসজিদে নববী সংলগ্ন *‘রাহবাতুল কাদা*’ নামক স্থানে এবং অন্যটি ছিল বাজারে─ *সানিয়াতুল বিদা* এর রাস্তায়।

## যুদ্ধে অংশগ্রহণ

মদীনায় আসার পর সর্ব প্রথম মক্কা বিজয়ে অংশগ্রহণ করেন ।

এরপর তায়েফ ও হুনাইনসহ বিভিন্ন অভিযানে যোগ দিয়ে বিশেষ যোগ্যতা ও বীরত্ব প্রদর্শন করেন। বিশেষত হুনাইনে তিনি চরম সাহসিকতা দেখান । মুসলিম বাহিনী যখন বিক্ষিপ্ত হয়ে পড়ে এবং পরাজয়ের দ্বারপ্রান্তে উপনীত হয় তখনও তিনি শত্রুর মোকাবিলায় পাহাড়ের মত অটল থাকেন । এই যুদ্ধে তিনি মুসলিম বাহিনীকে প্রভূত সাহায্য করেন। যাত্রার প্রাক্কালে তিন হাজার নিযা তিনি রাসূল  এর হাতে তুলে দেন । রাসূল  মন্তব্য করেনঃ ‘আমি যেন দেখছি, তোমার তীরগুলি মুশরিকদের পিঠসমূহ বিদ্ধ করছে ।

## কবিতা রচনা

নাওফিল ছিলেন একজন ভাল কবি ছিলেন । ইসলাম গ্রহণের পর স্বীয় অনভূতি অনেক কবিতায় প্রকাশ করেছেন। তার কয়েকটি পঙ্‌ক্তি নিম্নরূপঃ

‘দূরে যাও, দূরে যাও, আমি আর তোমাদের নই।

কুরাইশ নেতাদের দ্বীনের সাথে আমার কোন সম্পর্ক নেই।

আমি সাক্ষ্য দিয়েছি, মুহাম্মাদ নিশ্চয়ই নবী।

তিনি তার প্রভুর কাছ থেকে হিদায়াত ও দিব্যজ্ঞান নিয়ে এসেছেন।

তিনি আল্লাহর রাসূল─তাকওয়ার দিকে আহবান জানান,

আল্লাহর রাসূল কোন কবি নন।

এই বিশ্বাস নিয়ে আমি বেঁচে ‍থাকবো।

কবরেও আমি এই বিশ্বাসের ওপর শুয়ে থাকবো।

আবার কিয়ামতের দিন এই বিশ্বাস নিয়ে ওঠবো।’


## বিবাহ

রাসুল নাওফিলকে খুব ভালোবাসতেন । মদীনার এক মহিলার সাথে রাসূল  তার বিয়ে দেন । তখন তার ঘরে কোন খাবার নেই। রাসূল  নিজের বর্মটি আবু রাফি ও আবু আইয়ুব এর হাতে দিয়ে এক ইয়াহুদীর নিকট পাঠান । তারা বর্মটি সেই ইয়াহুদির নিকট বন্ধক রেখে বিনিময়ে প্রাপ্ত অর্থ দিয়ে ত্রিশ সা যব খরীদ করে রাসূলুল্লাহর  নিকট নিয়ে আসেন। তিনি তা নাওফিলকে দান করেন তার পারিবারিক খরচের জন্য ।

## মৃত্যু

নাওফিল ইবনে হারিস ১৫ হিজরিতে মদীনায় ইনতিকাল করেন এবং খলীফা উমার তার জানাযার নামাযের ইমামতি করেন। মদীনার জান্নাতুল বাকী গোরস্তানে তাকে দাফন করা হয়।

## তথ্যসূত্র

বিষয়শ্রেণী:পুরুষ সাহাবা
কণ্ব মুনি

**কণ্ব** (কর্ণেশ) (সংস্কৃত: कण्व **) ছিলেন ত্রেতা যুগের একজন প্রাচীন হিন্দু ঋষি, যার কাছে ঋগ্বেদের কয়েকটি স্তব লিপিবদ্ধ রয়েছে। তাকে ঘোরের পুত্র এবং অঙ্গিরসদের একজন বলা হত৷ তাকে কখনো কখনো সাতটি ঋষির (*[[সপ্তর্ষি]]*) তালিকায় অন্তর্ভুক্ত করা হয়।

* কণ্ব (কর্ণেশ) শুক্ল যজুর্বেদের একটি বৈদিক শাখার প্রতিষ্ঠাতার নামও,
* কণ্ব মহর্ষি ছিলেন তেলুগু ভাষার প্রথম ব্যাকরণবিদ,
* কণ্ব (কর্ণেশ) বেশ কয়েকজন রাজকুমার ও রাজবংশের প্রতিষ্ঠাতা এবং বেশ কয়েকজন লেখকের নামও।
* কণ্ব (কর্ণেশ) হলেন রাজা বাসুদেব কণ্ব (খ্রিস্টপূর্ব প্রথম শতাব্দী) এর বংশধর।
* কণ্ব আত্মারও একটি শ্রেণি, যাদের বিরুদ্ধে অথর্ব বেদ-এর ২.২৫ স্তবক কবচ হিসাবে ব্যবহৃত হয়েছে।
* এদেরকে হরিয়ানার ঝাজ্জর জেলার পাহাসৌর গ্রামে (যেখানে কেবল ব্রাহ্মণ বাস করেন) পূর্বসূরীদের অনুসারে কর্ণেশ নাম দ্বারা আখ্যায়িত করা হয়। প্রমাণ পাওয়া যেতে পারে এই গ্রামে। পাহসৌর গ্রাম ছাড়াও কিছু কণ্ব পরিবার ঝাজ্জর বাহাদুরগড় সড়কের ভাদানী গ্রামেও বাস করে।
* গৌড়ীয় বৈষ্ণব ধারা অনুসারে শ্রীকৃষ্ণের জন্মের পর কণ্ব মুনি তার নাম রাখেন দেবচক্রপাণি।

## তথ্যসূত্র

* Dowson, John: *A Classical Dictionary of Hindu Mythology & Religion*.

বিষয়শ্রেণী:ঋষি
বিষয়শ্রেণী:হিন্দু পৌরাণিক চরিত্র
আইবেরীয়-ককেশীয় ভাষাসমূহ

**আইবেরীয়-ককেশীয়** ভাষাপরিবারের ধারণাটি সর্বপ্রথম প্রস্তাব করেন জর্জীয় ভাষাবিদ আর্নল্ড চিকোবাভা।
তিনি ককেশীয়ার নিম্নলিখিত তিনটি ভাষাপরিবারকে একটি ভাষাগোষ্ঠীতে অন্তর্ভুক্ত করেছিলেন,
* দক্ষিণ ককেশীয়, বা কার্টভেলীয়।
* উত্তরপশ্চিম ককেশীয়, বা সির্কেসীয়।
* উত্তরপূর্ব ককেশীয়, বা নাখো-দাগেস্তানীয়।

আইবেরীয়-ককেশীয় গোষ্ঠীতে আরও তিনটি বিলুপ্ত ভাষা অন্তর্ভুক্ত করা হয়:
হাত্তীয় ভাষা, যেটিকে কিছু ভাষাবিদ উত্তরপশ্চিম ককেশীয় পরিবারে অন্তর্ভুক্ত করেন,
এবং হুরীয় ও উরার্তীয় ভাষা, যেটিকে উত্তরপূর্ব পরিবারে অন্তর্ভুক্ত করা হয়।

## ভাষাপরিবারের মর্যাদা
তিনটি পরিবারের মধ্যে জ্ঞাতিত্ব বিতর্কিত।
উত্তরপশ্চিম এবং উত্তরপূর্ব ককেশীয়কে ভিন্ন উত্তর ককেশীয় ভাষাপরিবারের অন্তর্গত হিসাবে গণ্য করা হয়ে থাকে।
সের্গেই স্তারোস্তিন এবং সের্গেই নিকোলায়েভের মত ভাষাবিদরা মনে করেন যে এই দুটি ভাষাগোষ্ঠী প্রায় পাঁচ হাজার বছর আগে একটি ভাষা থেকে উদ্ভূত হয়েছিল।
তবে এই প্রস্তাবটি মূল্যায়ন করা কঠিন, এবং ফলত এটি এখনও বিতর্কিত।

অপরদিকে দক্ষিণ এবং উত্তর ককেশীয় গোষ্ঠীগুলির মধ্য কোন প্রতিভাত জ্ঞাতিত্ব নেই,
এবং তাই দক্ষিণ ককেশীয় বা কার্টভেলীয় ভাষাপরিবারকে বর্তমানে উত্তর ককেশীয়ের থেকে জাতিগতভাবে ভিন্ন হিসাবে গণ্য করা হয়।
এমনকি জোসেফ গ্রিনবার্গের ভাষাশ্রেণীবিন্যাসেও এই দুটিকে ভিন্ন সম্পর্কহীন ভাষাপরিবার ধরা হয়েছে।
তাই "আইবেরীয় ককেশীয়" আখ্যাটি উপযুক্ত ভৌগোলিক সংজ্ঞা হিসাবেই রয়ে গেছে।

## ভাষাপরিবারের নামকরণ
পরিবারের নামের "আইবেরীয়" বলতে আইবেরিয়া রাজ্য (প্রাচীন) বোঝায় - পূর্ব জর্জিয়া কেন্দ্রিক একটি রাজ্য যেটি খ্রিস্টপূর্ব চতুর্থ শতাব্দী থেকে খ্রিস্টীয় পঞ্চম শতাব্দী অবধি ছিল এবং আইবেরীয় উপদ্বীপের সাথে সম্পর্কিত নয়।

## আরও দেখুন
* চিকোবাভা ভাষাবিজ্ঞান প্রতিষ্ঠান
* ককেশাসের ভাষা

## গ্রন্থপঞ্জি
* টুইটে, কেভিন (২০০৮): "দ্য রাইজ ফল রিভাইভাল অফ দ্য আইবেরো-ককেশিয়ান হাইপোথিসিস", *হিস্টোরিওগ্রাফিয়া লিঙ্গুইস্টিকা* খণ্ড ৩৫, সংখ্যা ১-২, পৃঃ ২৩-৮২।
* *দ্য ইয়ারবুক অফ দ্য আইবেরিয়ান-ককেশিয়ান লিঙ্গুইস্টিক্স* (তিবিলিসি)।
* *রেভ্যু দে কার্তভেললজি এত কোকাসলজি* (প্যারিস).

## বহিঃসংযোগ
### প্রধান গবেষণা কেন্দ্র
* তিবিলিসি রাষ্ট্রীয় বিশ্ববিদ্যালয় ককেশীয়তত্ত্ব প্রতিষ্ঠান
* তিবিলিসির জর্জিয়া বিজ্ঞান আকাডেমির চিকোবাভা ভাষাবিজ্ঞান প্রতিষ্ঠান।
* জার্মানির ইয়েনা বিশ্ববিদ্যালয়ের ককেশীয়তত্ত্ব বিভাগ।
* তিবিলিসি রাষ্ট্রীয় বিশ্ববিদ্যালয় ভাষাবিজ্ঞান অনুষদ।

বিষয়শ্রেণী:প্রস্তাবিত ভাষা পরিবার
বিষয়শ্রেণী:ককেশাসের ভাষা
আল-ওয়াকিদি

**মুহাম্মদ বিন আমর আল ওয়াকিদী** (৭৪৭-৮২৩ খ্রি.) যিনি অধিকাংশ সময় **ওয়াকিদী** বা **আল ওয়াকিদী** নামে পরিচিত ছিলেন। তিনি একজন প্রসিদ্ধ ইসলামিক ইতিহাসবিদ । নবী মুহাম্মাদের ﷺ জীবনী ও তার পরবর্তী সাহাবা ও তাবেয়ী দের জীবনী নিয়ে গবেষণা করার জন্য তিনি বিখ্যাত । ইসলামের অনেক গুরুত্বপূর্ণ তথ্য তিনি বর্ণনা করেছেন। তবে তিনি তার কাজের জন্য অনেক ইসলামি স্কলারদের দ্বারা সমালোচিত। 

## জন্ম ও পরিচয়
ওয়াকিদী সৌদি আরবের মদিনা শহরে জন্ম গ্রহণ করেন । পিতামহ ওয়াকিদের নাম থেকে তিনি আল ওয়াকিদী নামকরণ পান ।

## ইতিহাস চর্চা

আল ওয়াকিদী ছিলেন বিশাল ইসলামী জ্ঞানের অধিকারী। কথিত রয়েছে, তার ব্যক্তিগত লাইব্রেরিতে ৬০০ বান্ডিল কিতাব ছিল যা বহনের জন্যে ১২০টি বাহনের প্রয়োজন হতো। তিনি ইসলামী ইতিহাসে সুনিপণ জ্ঞানের অধিকারী ছিলেন ।

## বইসমূহ
তিনি ***আল তারিখ ওয়া আল মাগাযী*** বইটি রচনার জন্য বিখ্যাত। তবে এই বইয়ের কিছু বিষয় ইসলাম বিরোধিরা ইসলামের সমালোচনার জন্য ব্যবহার করছে।

## সমালোচনা
তিনি একজন প্রসিদ্ধ ইতিহাসবিদ হওয়া সত্ত্বেও বহু ইসলামী বিশেষজ্ঞদের নিকট গ্রহণ যোগ্য ছিলেন না।

ইমাম শাফেয়ী বলেন- ‘ওয়াকিদির সকল রচনা মিথ্যায় ভরপুর,সে মদিনার সাত জালিয়াতের একজন।

ইমাম আবু দাউদ বলেন- ‘আমি ওয়াকিদীর নির্ভরতায় কোনো হাদিস বর্ণনা করি না। সে জাল হাদিসের কারিগর’।

ইবনে হাজার আসকালানি বলেন ‘অসীম জ্ঞানের অধিকারী হওয়া সত্বেও ওয়াকিদী পরিত্যক্ত’।

ইমাম আহমদ ইবনে হাম্বল, ইমাম নূমায়ের, ইমাম দাহাবী প্রমুখ মনীষী ওয়াকিদীকে মিথ্যুক বলেছেন।

## মৃত্যু
ওয়াকিদী ৮২৩ খ্রিষ্টাব্দে (২০৭ হিজরি) মৃত্যুবরণ করেন ।

## তথ্যসূত্র

বিষয়শ্রেণী:আরব ব্যক্তি
বিষয়শ্রেণী:ইসলামের ইতিহাস
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীর ইতিহাসবিদ
বিষয়শ্রেণী:মদিনার ব্যক্তি
বিষয়শ্রেণী:৭৪০-এর দশকে জন্ম
বিষয়শ্রেণী:৮২২-এ মৃত্যু
বিষয়শ্রেণী:৮ম শতাব্দীর আরব ব্যক্তি
ফায়ার ড্যান্সার

thumb|ফায়ার ড্যান্সার চলচ্চিত্র পোস্টার
**ফায়ার ড্যান্সার** ২০০২ -এর আফগান-আমেরিকান জাভেদ ওয়াসেল পরিচালিত একটি চলচ্চিত্র। এটি একাডেমি পুরস্কারের জন্য জমা দেওয়া প্রথম আফগান চলচ্চিত্র ছিল।

## আরো দেখুন
৭৫ তম একাডেমী পুরস্কারের জন্য জমা দেওয়া সেরা বিদেশী ভাষা চলচ্চিত্র।

ডেভ ম্যাথিউসের তৈরি ফায়ার ডান্সার অরিজিনাল আর্টওয়ার্ক, লোগো যা ডেভ ম্যাথিউজ ব্যান্ডের অনন্য উপস্থাপনা হয়ে উঠেছে।

## তথ্যসূত্র

## বহিঃসংযোগ

* 
* রোটেন টমেটোতে ফায়ার ড্যান্সার
* মুভিজ ডট গো ডট কমে ফায়ার ড্যান্সার
* আফগান সিনেমা ডট কমে ফায়ার ড্যান্সার সম্পর্কিত আলোচনা

বিষয়শ্রেণী:মার্কিন নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০২-এর চলচ্চিত্র
বিষয়শ্রেণী:আফগানিস্তানে ধারণকৃত চলচ্চিত্র
বিষয়শ্রেণী:২০০২-এর নাট্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:আফগান নাট্য চলচ্চিত্র
বাস স্টেশন

**বাস স্টেশন** এমন একটি পূর্বনির্ধারিত নির্দিষ্ট স্থান বা কাঠামো যেখানে শহরের বা আন্তঃনগর বাসগুলো যাত্রীদের বাসে উঠতে কিংবা বাস থেকে নামিয়ে দেওয়ার জন্য থাকে। যদিও বাস ডিপো শব্দটি কোনও বাস স্টেশনকে বোঝাতে ব্যবহার করা যেতে পারে, তবে এটি সাধারণত একটি বাসের গ্যারেজকে বোঝায়।  বাস স্টেশন বাসস্টপের চেয়ে বড়, যা সাধারণত রাস্তার পাশে একটি জায়গা, যেখানে বাস থামতে পারে। এটি বেশ কয়েকটি রুটের টার্মিনাল স্টেশন হিসাবে ব্যবহার করা যেতে পারে।

বাস স্টেশন প্ল্যাটফর্ম স্থির বাস লাইনে নির্ধারিত হতে পারে, একটি পরিবর্তনশীল যাত্রী তথ্য সিস্টেমের সাথে একত্রিত করে। পরেরটির জন্য কম প্ল্যাটফর্মের প্রয়োজন, কিন্তু যাত্রী আগে থেকে প্ল্যাটফর্মটি ভালভাবে জানার এবং সেখানে অপেক্ষা করার স্বাচ্ছন্দ্য সরবরাহ করে না।

## অভিগম্য স্টেশন
একটি অভিগম্য স্টেশন হল একটি সর্বজনীন পরিবহন যাত্রীবাহী স্টেশন যা পূর্ব প্রস্তুতকৃত অ্যাক্সেস সরবরাহ করে, এটি ব্যবহারযোগ্য হয় এবং এতে কোন শারীরিক বাধা থাকে না, যাতে হুইলচেয়ার ব্যবহারকারী সহ প্রতিবন্ধীদের প্রবেশ সীমাবদ্ধ বা নিষিদ্ধ হয়।

## বড় বাসস্টেশন
ভারতের চেন্নাইয়ে অবস্থিত চেন্নাই মফস্বল বাস টার্মিনাল এশিয়ার বৃহত্তম বাস স্টেশন, যার আয়তন ৩৭ একর (১৫০,০০০ বর্গমিটার)। ২০১৮ সালের হিসেব মতে, এটি এক সাথে ৭০০ বাস এবং দিনে ৫,০০০ হাজার বাস ও ৫০,০০০ হাজার যাত্রী পরিচালনা করে।

সিঙ্গাপুরের উডল্যান্ড টেমপোয়ারি বাস ইন্টারচেঞ্জ হল বিশ্বের সবচেয়ে ব্যাস্ত বাস স্টেশনগুলোর একটি। এটি ৪২ টি বাস সার্ভিসে প্রতিদিন ৪০০,০০০ জন যাত্রী পরিচালনা করে। বেদোক এবং ট্যাম্পাইনস বাস ইন্টারচেঞ্জ শহরে প্রতিদিন একই সংখ্যক যাত্রী পরিচালনা করে।

ইউরোপের ফিনল্যান্ডে অবস্থিত কাম্পি সেন্টার বিশ্বের বৃহত্তম ভূগর্ভস্থ বাস স্টেশন, যার কাজ ২০০৬ সালে সমাপ্ত হয়েছিল। টার্মিনালটি সম্পূর্ণ করতে ১০০ মিলিয়ন ইউরো ব্যয় হয়েছে এবং ডিজাইন ও তৈরি করতে ৩ বছর সময় লেগেছে। আজ, ২৫,০০০ বর্গমিটার আয়তনের এই বাস টার্মিনালটি ফিনল্যান্ডের সবচেয়ে ব্যস্ততম বাস টার্মিনাল। টার্মিনালটিতে প্রতিদিন গড়ে প্রায় ১৭০টি যাত্রীবাহী বাস  প্রায় ১৭০,০০০ জন যাত্রী বহন করছে।

বাংলাদেশের সবচেয়ে বড় বাস স্টেশন সায়েদাবাদ বাস টার্মিনাল, যা ১০ একর জায়গার উপর প্রতিষ্ঠিত। এখানে একসাথে ১৯০০টি বাস রাখার ব্যবস্থা আছে। প্রতিদিন ৬০টি রুটে গড়ে ৮০০ বাস এ স্টেশন ছেড়ে যায়।

## আরও দেখুন
* বাস টার্মিনাস
* বাস গ্যারেজ
* বাসস্টপ
* রেলওয়ে স্টেশন
* মহাখালী বাস টার্মিনাল
* আন্তর্জাতিক বিমানবন্দর

## তথ্যসূত্র

বিষয়শ্রেণী:বাস স্টেশন
ইটাচুনা

**ইটাচুনা** হুগলি জেলার একটি গ্রাম। এটি ভারতের পশ্চিমবঙ্গ রাজ্যের হুগলি জেলার চুঁচুড়া মহকুমার পান্ডুয়ার সি ডি ব্লকের ইটাচুনা-খন্যানের একটি গ্রাম পঞ্চায়েত।

## জনসংখ্যার উপাত্ত
২০১১ সালে ভারতের জনগণনা অনুসারে, ইটাচুনার মোট জনসংখ্যা ছিল ১,৪৫১ জন, যার মধ্যে ৭৩৫ (৫১%) জন পুরুষ এবং ৭১৬ (৪৯%) জন মহিলা ছিলেন। ৬ বছরের নিচের জনসংখ্যা ছিল ১৪৬। ইটাচুনায় মোট সাক্ষরের সংখ্যা ছিল ১,০৩৪, যা ৬ বছরেরও বেশি জনসংখ্যার ৭৯.২৩%।

## পরিবহন
পোলবা-খন্যান রোডের একটি ছোট অংশ ইটাচুনাকে সড়কপথে এসএইচ ১৩ অথবা জিটি রোডের সাথে সংযুক্ত করেছে। রেলপথে এর নিকটতম রেলওয়ে স্টেশনটি হল খন্যান রেল স্টেশন। এটি হাওড়া-বর্ধমান মূল লাইনের একটি কলকাতা শহরতলির রেলস্টেশন যা ভারতীয় রেলের পূর্ব রেলওয়ে অঞ্চল দ্বারা পরিচালিত।

## শিক্ষা
এখানে একটি সাধারণ স্নাতক মহাবিদ্যালয় রয়েছে। তার নাম বিজয় নারায়ণ মহাবিদ্যালয়। এটি ১৯৫০ সালে ইটাচুনায় প্রতিষ্ঠিত হয়েছিল। এটি বর্ধমান বিশ্ববিদ্যালয়ের অধীনে কাজ করে এবং এখানে বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, গণিত, পদার্থবিজ্ঞান, রসায়ন, উদ্ভিদ বিজ্ঞান, প্রাণিবিদ্যা এবং পুষ্টি বিষয়ে সাম্মানিক স্নাতক কোর্স করার সুযোগ রয়েছে, ছাত্র এবং ছাত্রী উভয়ের জন্যই।

## সংস্কৃতি
থাম্ব|ইটাচুনা রাজবাড়ি

ইটাচুনা রাজবাড়ীটি "বর্গী ডাঙ্গা" নামেও পরিচিত"। এই শব্দটি বর্গীদের বাংলা আক্রমণ থেকে এসেছে। মারাঠা যোদ্ধাদের এখানকার বাঙালিরা বর্গী নামে সম্বোধিত করত। একটা সময় ছিল যখন মারাঠরা চৌথ আদায় করার জন্য বারবার বাংলায় আক্রমণ করত। বিহার, উড়িষ্যা ও বাংলার নবাব (সুব-এ-দার) দ্বারা প্রদত্ত করের ১/৪ অংশ ছিল চৌথ। সেটি মারাঠারা দাবি করত।
মীর হাবিবকে হত্যার পরে মারাঠা যোদ্ধারা তাদের আক্রমণ বন্ধ করে দিয়েছিল। তবে তারা উড়িষ্যার উপর নিয়ন্ত্রণ অর্জন করেছিল এবং সেই নিয়ন্ত্রণ রক্ষা করতে অনেক মারাঠা বর্গী বাংলায় থেকে গিয়ে তাদের নিজস্ব বাণিজ্য শুরু করে। তারা প্রচুর সম্পদ অর্জন করেছিল। এইরকম একজন মারাঠা যোদ্ধা কুন্দন, এই ইটাচুনাতে বসতি স্থাপন করে। বর্তমানে এরা কুন্ডু নামেও পরিচিত। ইটচুনা রাজবাড়িটি ১৭৬৬ সালে সাফল্য নারায়ণ কুন্ডুর পূর্বপুরুষদের দ্বারা নির্মিত হয়েছিল, তখন তারা কুন্দন নামেই পরিচিত ছিল। এটি এখন হুগলি জেলার একটি পর্যটন কেন্দ্রে পরিণত হয়েছে। এখন প্রাসাদটি ঐতিহ্যবাহী পান্থাবাসে (হোটেল) রূপান্তরিত হয়েছে। এটি অনেকগুলি হিন্দি এবং বাংলা চলচ্চিত্রের শুটিংয়ের স্থান হিসাবেও পরিচিত, এর মধ্যে রয়েছে লুটেরা, পরাণ যায় জ্বলিয়া রে, রাজমহল ইত্যাদি চলচ্চিত্র।

থাম্ব|ইটাচুনা রাজবাড়ি

## তথ্যসূত্র

বিষয়শ্রেণী:হুগলি জেলার গ্রাম
সৈয়দা জোহরা আলাউদ্দিন

**সৈয়দা জোহরা আলাউদ্দিন** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৬ থেকে নির্বাচিত জাতীয় সংসদ সদস্য।

## জন্ম ও প্রাথমিক জীবন
সৈয়দা জোহ্‌রা আলাউদ্দিনের জন্ম মৌলভীবাজার পৌর শহরের কাজীরগাও এলাকায়। তিনি ঢাকা বিশ্ববিদ্যালয় থেকে রাষ্ট্রবিজ্ঞান বিভাগ থেকে স্নাতকোত্তর করেন। তিনি বীর মুক্তিযোদ্ধা মরহুম মো: আলাউদ্দিন চৌধুরীর স্ত্রী। তার মায়ের নাম ফাতেমা খাতুন চৌধুরী।

## রাজনৈতিক ও কর্মজীবন
জোহরা আলাউদ্দিন ১৯৬৭ সালে মহকুমা ছাত্রলীগের প্রাথমিক সদস্য হিসাবে রাজনৈতিক যাত্রা শুরু করে পরে জেলা ছাত্রলীগের সহ সভানেত্রীর পদে দায়িত্ব পালন করেন। ঊনসত্তরের গণঅভ্যুত্থানে সক্রিয় থাকায় কারাবরণ করেন। ১৯৭০ সালের পাকিস্তানের সাধারণ নির্বাচনে বিভিন্ন আন্দোলনে সক্রিয় অংশগ্রহণ ও ১৯৭১ সালে মুক্তিযুদ্ধে তিনি অংশগ্রহণ করেন। ৭৫ সালে শেখ মুজিবুর রহমানের হত্যাকাণ্ডের পরও তিনি কারাবরণ করেন। তিনি বাংলাদেশ মহিলা আওয়ামীলীগ মৌলভীবাজার জেলা শাখার প্রতিষ্ঠাতা সভানেত্রী ও জাতীয় মহিলা সংস্থা মৌলভীবাজার এর প্রতিষ্ঠা কালীন চেয়ারম্যান। তিনি একাদশ জাতীয় সংসদের সংরক্ষিত নারী আসন-৩৬ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। 

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একাদশ জাতীয় সংসদ সদস্য
বিষয়শ্রেণী:সিলেট বিভাগের ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:১৯৫৩-এ জন্ম
আন্তর্জাতিক দাতব্য দিবস

**আন্তর্জাতিক দাতব্য দিবস** প্রতিবছর ৫ সেপ্টেম্বর পালন করা হয়। এটি ২০১২ সালে জাতিসংঘের সাধারণ অধিবেশনে ঘোষণা করা হয়েছিল। আন্তর্জাতিক দাতব্য দিবসটির মূল উদ্দেশ্য হলো ব্যক্তিকেন্দ্রিক, দাতব্য, জনহিতকর এবং স্বেচ্ছাসেবী সংস্থাগুলি তাদের জন্য বিশ্বজুড়ে দাতব্য সংক্রান্ত কার্যক্রমের জন্য সচেতনতা বৃদ্ধি এবং স্থানীয়, জাতীয়, আঞ্চলিক এবং আন্তর্জাতিক স্তরের উদ্দেশ্যে একটি সাধারণ প্ল্যাটফর্ম নিশ্চিত করা।

## ২০১৪ সালে আন্তর্জাতিক দাতব্য দিবস
২০১৪ সালে, আন্তর্জাতিক দাতব্য দিবস উপলক্ষে বিভিন্ন আয়োজন এবং তহবিল উত্তোলন বিশ্বজুড়ে চলতে থাকে, এর মধ্যে রেস্তোঁরার এক দিনের লভ্যাংশ দান করা থেকে শুরু করে, বরফ বালতি চ্যালেঞ্জ ইভেন্ট, এবং কম্বল বিতরণ করার আয়োজন পর্যন্ত ছিল। বুদাপেস্টে আন্তর্জাতিক দাতব্য দিবস উপলক্ষে তেরেসা স্ট্যাচু উন্মোচিত করা৷ হয় (মাদার তেরেসা স্ট্যাচুটি আলবেনিয়া প্রজাতন্ত্রের রাষ্ট্রদূত এইচ. মীরা হোকশা এবং বুদাপেস্টের পৌরসভার অনুদান)। বুদাপেস্ট আলবেনীয় দূতাবাস এবং বুদাপেস্টের পৌরসভা কর্তৃক আন্তর্জাতিক দাতব্য দিবসের এমওএম সাংস্কৃতিক কেন্দ্রে আয়োজিত হয় এক মনোজ্ঞ চ্যারিটি কনসার্ট।

## তথ্যসূত্র

## বহিঃসংযোগ
* 
* 
* https://www.un.org/en/events/observances/
* Section 1 .
* Section 2 .

বিষয়শ্রেণী:উদ্‌যাপন
বিষয়শ্রেণী:জাতিসংঘের দিনগুলি
বিষয়শ্রেণী:সেপ্টেম্বর উদ্‌যাপন
বিষয়শ্রেণী:জাতিসংঘের দিবস
খাদিজাতুল আনোয়ার

**খাদিজাতুল আনোয়ার** (জন্ম: ১৮ এপ্রিল ১৯৮৫) হলেন একজন বাংলাদেশি রাজনীতিবিদ। তিনি চট্টগ্রাম-২ আসনের সাবেক সংসদ সদস্য। একাদশ জাতীয় সংসদে তিনি সংরক্ষিত নারী আসন-৬ থেকে সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও প্রাথমিক জীবন
খাদিজাতুল আনোয়ার ১৮ এপ্রিল ১৯৮৫ সালে চট্টগ্রাম জেলার ফটিকছড়ি উপজেলার নানুপুর গ্রামের কবির আহমেদ সওদাগর বাড়ি জন্মগ্রহণ করেন। তার মাতার নাম মোরশেদা আক্তার। তার পিতা ফটিকছড়ির সাবেক সংসদ সদস্য রফিকুল আনোয়ার।

## রাজনৈতিক জীবন
খাদিজাতুল আনোয়ার বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-৬ থেকে নির্বাচিত জাতীয় সংসদ সদস্য।

২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চট্টগ্রাম-২ আসন থেকে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## সমালোচনা
খাদিজাতুল আনোয়ার ১ আগস্ট ২০২৩ সালে ওমানের রাজধানীতে অনুমতি ছাড়া রাজনৈতিক সভা করা অভিযোগে আটক হন। পরে বাংলাদেশি দূতাবাসের মাধ্যমে মুক্ত হন।  বাংলাদেশের পররাষ্ট্রমন্ত্রী আটকের বিষয়টি জানা নেই বলে মন্তব্য করেন।

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
কানিজ ফাতেমা আহমেদ

**কানিজ ফাতেমা আহমেদ** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৮ থেকে নির্বাচিত জাতীয় সংসদ সদস্য ছিলেন।

## জন্ম ও পারিবারিক জীবন
কানিজ ফাতেমা আহমেদ কক্সবাজার জেলার সদর উপজেলার চোফল দণ্ডির খামার পাড়া জন্মগ্রহণ করেন। তার পিতা কামাল উদ্দিন আহমেদ খান ও মাতা জাকিয়া বেগম খান। তিনি কক্সবাজার জেলা আওয়ামী লীগের নেতা এবং কক্সবাজার জেলা পরিষদের চেয়ারম্যান খান বাহাদুর মোস্তাক আহমেদ চৌধুরীর সহধর্মীনি।

## রাজনৈতিক ও কর্মজীবন
কানিজ ফাতেমা আহমেদ বাংলাদেশ আওয়ামী লীগের রাজনীতিবিদ। তিনি কক্সবাজার জেলা মহিলা আওয়ামী লীগের সভানেত্রী। তিনি একাদশ জাতীয় সংসদের সংরক্ষিত নারী আসন-৮ থেকে নির্বাচিত জাতীয় সংসদ সদস্য ছিলেন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৫৬-এ জন্ম
বিষয়শ্রেণী:জাতীয় সংসদের সংরক্ষিত মহিলা আসনের সদস্য
নাহিদ ইজাহার খান

**নাহিদ ইজাহার খান** বাংলাদেশ আওয়ামী লীগের একজন রাজনীতিবিদ ও সংস্কৃতি বিষয়ক মন্ত্রণালয়ের সাবেক প্রতিমন্ত্রী। তিনি দ্বাদশ জাতীয় সংসদের সংরক্ষিত নারী আসন-২৪ থেকে নির্বাচিত জাতীয় সংসদ সদস্য।

## জন্ম ও ব্যা্ক্তিগত জীবন
নাহিদ ইজাহার খান ঢাকায় জন্মগ্রহণ করেন। তার পিতা শহীদ কর্নেল খন্দকার নাজমুল হুদা বীর বিক্রম। মাতা নিলুফার দিলআফরোজ বানু। তার পৈতৃক আদি নিবাস ফরিদপুর জেলার নগরকান্দা উপজেলার কোদালিয়া গ্রামে। তার দুইজন ছেলে এবং দুইজন মেয়ে রয়েছে, বড় মেয়ে জান্নাতুল শবনম খান কণা  জাতীয় ক্রীড়া পরিষদের সদস্য। 

## রাজনৈতিক ও কর্মজীবন
নাহিদ ইজাহার খান বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-২ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

১ মার্চ ২০২৪ সালে নাহিদ ইজাহার খানকে সংস্কৃতি বিষয়ক মন্ত্রণালয়ের প্রতিমন্ত্রী হিসেবে নিযুক্ত করা হয়। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:নগরকান্দা উপজেলার ব্যক্তি
১ম বাচসাস পুরস্কার

**১ম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের প্রথম আয়োজন। ১৯৭২-৭৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৫টি বিভাগে ১৭ জন বিজয়ীকে পুরস্কার প্রদান করা হয়। *[[আবার তোরা মানুষ হ]]* শ্রেষ্ঠ চলচ্চিত্র এবং *স্টপ জেনোসাইড* শ্রেষ্ঠ প্রামাণ্য চলচ্চিত্র বিভাগে পুরস্কার লাভ করে। *[[তিতাস একটি নদীর নাম (চলচ্চিত্র)|তিতাস একটি নদীর নাম]]* ও *[[লালন ফকির (চলচ্চিত্র)|লালন ফকির]]* যৌথভাবে সর্বোচ্চ চারটি পুরস্কার লাভ করে।

## বিজয়ীদের তালিকা

## তথ্যসূত্র

## বহিঃসংযোগ
* বাংলা মুভি ডেটাবেজে ১৯৭৩ সালের পুরস্কারসমগ্র

বিষয়শ্রেণী:বাচসাস পুরস্কার
বিষয়শ্রেণী:১৯৭২-এর চলচ্চিত্র পুরস্কার
বিষয়শ্রেণী:১৯৭৩-এর চলচ্চিত্র পুরস্কার
রাজমনি

**রাজমনি**, ঢাকার একটি অধুনালুপ্ত  চলচ্চিত্র প্রেক্ষাগৃহ। **রাজমনি সিনেমা হল** নামে পরিচিত, ঢাকার অন্যতম প্রেক্ষাগৃহটি কাকরাইলে ভিআইপি সড়কের পাশে অবস্থিত। মুক্তিযোদ্ধা আহসানুল্লাহ মনি ১৯৮২ সালে কাকরাইলে চব্বিশ কাঠা জমির উপর রাজমনি প্রেক্ষাগৃহ নির্মাণ করেছিলেন। একই মালিকানায় রাজমনির পাশে **রাজিয়া** নামে আরেকটি প্রেক্ষাগৃহ নির্মাণ করা হয়েছিল। চারশত আসনের রাজিয়া প্রেক্ষাগৃহটি রাজমনি অপেক্ষা আয়তনে ছোট ছিল। প্রেক্ষাগৃহ ছাড়াও এই ভবনে সঙ্গীত ও শব্দ ধারণ স্টুডিও, চিত্র ধারণের স্থান, ডাবিং স্টুডিও, সম্পাদনা প্যানেল ছিল। চলচ্চিত্র ব্যবসায় মন্দা ও ক্রমাগত লোকসানের কারণে প্রেক্ষাগৃহটি অক্টোবর, ২০১৯-এ বন্ধ করে বাণিজ্যিক ভবনে রূপান্তরের পরিকল্পনা করা হয়।

## ইতিহাস
৩ মার্চ, ১৯৮৩ সালে এক হাজার একশত পঞ্চাশ আসনের এই প্রেক্ষাগৃহ চলচ্চিত্র প্রদর্শনীর জন্য উদ্বোধন করা হয়। কামাল আহমেদ পরিচালিত 'লালু ভুলু' ছায়াছবি এই প্রেক্ষাগৃহে প্রদর্শিত প্রথম চলচ্চিত্র। ১৯৮৪ সালে এই প্রেক্ষাগৃহের ভবনে চল্লিশটি চলচ্চিত্র প্রযোজনা প্রতিষ্ঠানের কার্যালয় ছিল। ফলে এই প্রেক্ষাগৃহকে ঘিরে আশির দশকে কাকরাইল এলাকাটি 'ফিল্মপাড়া' নামে পরিচিতি পায়। নব্বই দশকে এই প্রেক্ষাগৃহটি সবচেয়ে বেশি ব্যবসা করেছে।  উদ্বোধনের ছত্রিশ বছর পর ১১ অক্টোবর, ২০১৯ তারিখে রাজমনি ও রাজিয়া প্রেক্ষাগৃহ দুইটি বন্ধ ঘোষণা করা হয়। বন্ধ হওয়ার আগে এই প্রেক্ষাগৃহে 'নোলক' ছায়াছবি প্রদর্শিত হয়

## ভবিষ্যৎ পরিকল্পনা
প্রেক্ষাগৃহ ভেঙে এই স্থানে **'রাজমনি টাওয়ার**' নামে একটি উনিশ হতে বাইশ তলা বহুমুখী বাণিজ্যিক ভবন নির্মাণের পরিকল্পনা করা হয়েছে। এই টাওয়ারের ভূগর্ভে গাড়ির রাখার ব্যবস্থা, চারতলা পর্যন্ত বিপণিবিতান এবং অবশিষ্ট তলাসমূহে বিভিন্ন দপ্তরের কাছে ভাড়া দেওয়ার মত স্থাপনা তৈরির পরিকল্পনা করা হয়েছে। নতুন করে আধুনিক প্রেক্ষাগৃহ নির্মাণের পরিকল্পনা রাখা হয়নি।

## আরো দেখুন

* শ্যামলী সিনেমা হল 
*স্টার সিনেপ্লেক্স

## তথ্যসূত্র

## বহিঃসংযোগ
* রাজমনি সিনেমা হলের কিছু ঐতিহাসিক স্থিরচিত্র

বিষয়শ্রেণী:ঢাকার প্রেক্ষাগৃহ
বিষয়শ্রেণী:বিলুপ্ত চলচ্চিত্র প্রেক্ষাগৃহ
বিষয়শ্রেণী:১৯৮৩-এ বাংলাদেশে প্রতিষ্ঠিত
লালগড়

থাম্ব
**লালগড়** বর্তমান ঝাড়গ্রাম (অবিভক্ত মেদিনীপুর জেলার)জেলার একটি গ্রাম। গ্রামটি ভারতীয় রাষ্ট্রের পশ্চিমবঙ্গ রাজ্যের ঝাড়গ্রাম জেলা অন্তর্গত ঝাড়গ্রাম মহকুমার বিনপুর-১ সমষ্টি উন্নয়ন ব্লকের অধীনস্থ। লালগড় বিনপুর-১ সমষ্টি উন্নয়ন ব্লকের সদর দফতর। গ্রামটি থেকে প্রায় ৪৫টির নিকটতম গুরুত্বপূর্ণ স্টেশন &nbsp;মেদিনীপুর রেল  স্টেশনটি অবস্থিত। ঝাড়গ্রাম জেলা সদর থেকে ১৮ কি.মি।

লালগড় ২০০৮ সালের নভেম্বরের শুরুতে গণমাধ্যমের নজরে আসে। গেরিলা কমিউনিস্ট পার্টি অফ ইন্ডিয়া (মাওবাদী) (ভারতে সন্ত্রাসী দল হিসাবে নিষিদ্ধ), পুলিশ সদস্য এবং ভারতের ক্ষমতাসীন কমিউনিস্ট পার্টি (মার্কসবাদী) এর ক্যাডারদের বিরুদ্ধে একটি বিশাল লড়াই শুরু করেছিল। ২০০৯ সালের জুনে ভারতীয় সুরক্ষা বাহিনী গ্রামে মাওবাদীদের বিরুদ্ধে লালগড় অপারেশন শুরু করে।

## জনসংখ্যা
২০১১ অনুযায়ী ভারতের আদমশুমারি অনুসারে লালগড়ের মোট জনসংখ্যা ছিল ৪,৪৩৩ জন যার মধ্যে ২,২৫৯ (৫১%) পুরুষ এবং ২,১৭৪ জন (৪৯%) মহিলা ছিলেন। ৬ বছরের কম বয়স্কের সংখ্যা ছিল ৪৫৫ জন। লালগড়ের মোট সাক্ষরতার সংখ্যা ছিল ৩,২০৯ জন (৬ বছরের  বেশি বয়স্কের সংখ্যার ছিল ৭২.৩৯%)
এখন লালগড়ের জনসংখ্যা ৫০০০ এর বেশি সেই হিসেবে লালগড় এখন একটি Census Town। ।

## সমষ্টি উন্নয়ন ব্লকের সদরদপ্তর
বিনপুর-১ সিডি ব্লকের সদর দফতর লালগড়ে অবস্থিত।

## থানা
বিনপুর
-১ সিডি ব্লক লালগড় থানার এখতিয়ার রয়েছে।

## অর্থনীতি
এখানকার মানুষের প্রধান পেশা হলো - কৃষিকাজ ও ব্যাবসা ১৯৭৭ থেকে ২০০২ সালের মধ্যে বামফ্রন্ট সরকারের ভূমি সংস্কার কর্মসূচির আওতায় সরকারের পক্ষ থেকে ৭৫% শতাংশেরও বেশি পরিবারকে জমি দেওয়া হয়েছে। কিন্তু এখনো দারিদ্র্য বিদ্যমান।

## লালগড় অভিযান
২০০৮ সালের নভেম্বরে পুলিশী বর্বরতার খবর প্রকাশের পর ক্ষুব্ধ আদিবাসী গ্রামবাসীরা রাস্তা অবরোধ করে এবং এই এলাকায় পুলিশ ও আধা-সামরিক বাহিনীর বিরুদ্ধে প্রতিবাদ করে। সরকার মনে করেছিল যে আন্দোলনটি মাওবাদী গেরিলা এজেন্টদের দ্বারা নিয়ন্ত্রণ করা হচ্ছে। ১৮ জুন ২০০৯ সালে তাদের লালগড় অভিযান শুরু না করা পর্যন্ত মাওবাদীরা আট মাস ধরে গ্রাম ও তার আশেপাশের অঞ্চল নিয়ন্ত্রণ করেছিল।

**যোগাযোগ**

## যোগাযোগ
লালগড়ের যোগাযোগের প্রধান মাধ্যম হল সড়ক পথ সড়কপথের মাধ্যমে পশ্চিমবঙ্গের বিভিন্ন শহরের সাথে লালগড়ের যোগাযোগ ব্যাবস্থা আছে।এখান থেকে মেদিনীপুর রুটে ও ঝাড়গ্রাম রুটে অসংখ্য বাস চলাচল করে। এছাড়া হাওড়া,দুর্গাপুর,বাঁকুড়া,হলদিয়া,দিঘা বিভিন্ন রুটের বাস চলাচল করে।

## শিক্ষা
লালগড় রামকৃষ্ণ বিদ্যালয়(উঃমা)

লালগড় সারদামনি বালিকা বিদ্যালয়(উঃমা)

সরকারি ITI

লালগড় মডেল স্কুল

লালগড় সারদেশ্বরী আংশিক বুনিয়াদি বিদ্যালয়

বাঘাকুলি প্রাথমিক বিদ্যালয়

চুনপাড়া প্রাথমিক বিদ্যালয় 

Lalgarh Government College 

লালগড় সরকারী কলেজ ২০১৪ সালে প্রতিষ্ঠিত হয়। এটি বিদ্যাসাগর বিশ্ববিদ্যালয়ের অধিভুক্ত। এটি বাংলা, সাঁওতালি, ইংরেজি, সংস্কৃত, ইতিহাস, দর্শন, রাষ্ট্রবিজ্ঞান ও সমাজবিজ্ঞানের অনার্স এবং বিএ ও বিএসসি (জৈব বিজ্ঞান) এর সাধারণ কোর্সে পড়ানো হয়।

## তথ্যসূত্র

## বহিঃসংযোগ
* প্রবীণ স্বামী লালগড়ের প্রতিবেদন

বিষয়শ্রেণী:ঝাড়গ্রাম জেলার গ্রাম
বিষয়শ্রেণী:পশ্চিমবঙ্গের ইতিহাস
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০০৮-এ ভারত
বিষয়শ্রেণী:২০০৮-এর সশস্ত্র সংঘাত
লালগোলা

**লালগোলা** পশ্চিমবঙ্গের মুর্শিদাবাদ জেলার লালবাগ মহকুমার লালগোলা সমষ্টি উন্নয়ন ব্লকের একটি গ্রাম। এটি কলকাতার প্রায়  উত্তরে গঙ্গা বদ্বীপের মাথার কাছে অবস্থিত। এটি রানাঘাট-লালগোলা শাখা লাইনের একটি টার্মিনাল রেল স্টেশন। লালগোলা রেলওয়ে স্টেশন এবং কৃষ্ণপুর রেলস্টেশনের মধ্যকার দূরত্ব ভারতের দুটি রেলস্টেশনের (১.৭ কিলোমিটার) মধ্যে স্বল্পতম দূরত্ব। এটি একটি বর্ডার চেকপয়েন্টও তবে কিছু অজানা কারণে তা বর্তমানে কার্যক্ষম নয়।

## সংক্ষিপ্ত বিবরণ
লালগোলা একটি ব্যবসায়িক অঞ্চল, যা বাংলাদেশ-ভারত সীমান্তের নিকটে অবস্থিত বহুসংখ্যক বড় এবং ছোট হ্রদ (*দিঘি*) দ্বারা পরিবেষ্টিত। ১৭৯৩ সালে ব্রিটিশ ইস্ট ইন্ডিয়া কোম্পানির দ্বারা নিযুক্ত জমিদার দ্বারা বাংলায় স্থায়ী বন্দোবস্তের পরে এখানে বসতি গড়ে ওঠে। এটি মুর্শিদাবাদের অন্যতম প্রধান ব্যবসায়ের কেন্দ্র ছিল। প্রধানত কৃষিজাত পণ্য সংগ্রহ করে দেশের বিভিন্ন কোণে রফতানি করা হত এখান থেকে। রাজবাড়ী নামে প্রাসাদের অবশিষ্টাংশ এখনও উপস্থিত রয়েছে। এর মধ্যে একটি প্রাসাদে লালগোলা ওপেন এয়ার কারেকশনাল হোম প্রতিষ্ঠিত হয়। এটি পশ্চিমবঙ্গে একমাত্র মুক্ত বায়ু সংশোধনযোগ্য বাড়ি, যা ১৯৮৬ সাল থেকে এখানে চলে। লালগোলা প্রাসাদটি মহারাজা যোগেন্দ্র নারায়ণ রায় সরকারকে উপহার দিয়েছিলেন।

## ভূগোল
লালগোলার অবস্থান । এটি পদ্মা নদীর নিকটে অবস্থিত, যা গঙ্গার প্রধান শাখা এবং এই অঞ্চলে ভারত এবং বাংলাদেশের সীমানা গঠন করে; এইভাবে উত্তর ও পূর্বে এই শহরটি সীমাবদ্ধ। এই এলাকার গড় উচ্চতা প্রায় ।

লালগোলার জলবায়ু পশ্চিমবঙ্গের বাকী অংশগুলির মতো। গ্রীষ্মের সময় সর্বাধিক তাপমাত্রা প্রায় ; শীতের সময় সর্বনিম্ন  ৮-১০ ডিগ্রী সে।

### সীমান্ত চৌকি
লালগোলা বাংলাদেশ-ভারত সীমান্তের একটি সীমান্ত চৌকি।

### থানা
লালগোলা থানায় এখতিয়ার রয়েছে লালাগোলা সমষ্টি উন্নয়ন ব্লক।

### সমষ্টি উন্নয়ন ব্লকের সদরদপ্তর
লালগোলা সমষ্টি উন্নয়ন ব্লকের সদর দফতর লালগোলাতে অবস্থিত।

## বাণিজ্য ও স্বাস্থ্যসেবা
খামার পণ্যগুলির একটি বাণিজ্য শহর এবং পরিবহন কেন্দ্রের জন্য লালগোলায় প্রতিদিন আশেপাশের গ্রাম থেকে কয়েক শতাধিক লোক আসেন।

শহরে একটি হাসপাতাল রয়েছে, যা কৃষ্ণপুর প্রাথমিক স্বাস্থ্য কেন্দ্র নামে পরিচিত। এখানে স্থানীয় এবং পরিদর্শকসহ বেশ কয়েকজন চিকিৎসক পরামর্শের জন্য উপলব্ধ। স্থানীয় স্বেচ্ছাসেবী সংগঠন লালগোলা সঞ্জীবন রক্ত-সংগ্রহের মতো স্বাস্থ্য সম্পর্কিত ক্ষেত্রে কাজ করে।

## জনসংখ্যার উপাত্ত
ভারতের ২০১১ সালের আদমশুমারি অনুসারে লালগোলার মোট জনসংখ্যা হল ৩১,৬৯৮ জন, যার মধ্যে ১৬,১৭৭ (৫১%) পুরুষ এবং ১৫,৫৫১ (৪৯%) জন মহিলা ছিলেন। ৬ বছরের কম বয়স্কের সংখ্যা ছিল ৪,২৯০। লালগোলায় মোট সাক্ষরতার সংখ্যা ছিল ১৯,৭৯৭ (৬ বছরের বেশি বয়স্কের সংখ্যার ৭২.২৩%)।

## উৎসব
প্রায় সমস্ত বড় এবং ছোট হিন্দু ও মুসলিম উৎসব এখানে পালন করা হয়।

মূল উৎসবগুলির মধ্যে একটি হ'ল দুর্গা পূজা। এই সময়ে পুরো শহর জুড়ে প্যান্ডেলগুলি (আনুষ্ঠানিক কাঠামো) নির্মিত হয়।

মুসলিম ঈদুল ফিতর ও ঈদুল আজহাও এখানে উদযাপিত হয়। ১৯৮৬ সালের পর থেকে প্রতি জানুয়ারিতে স্থানীয় ফুলের প্রদর্শনীসহ বেশ কয়েকটি স্থানীয় উৎসব অনুষ্ঠিত হয়। স্থানীয় স্বেচ্ছাসেবী সংস্থা কর্তৃক আয়োজিত লালগোলা চ্যালেঞ্জ কাপ নামে একটি স্থানীয় ফুটবল প্রতিযোগিতাও অনুষ্ঠিত হয় শহরে।

## শিক্ষা
লালগোলা কলেজ ২০০৬ সালে প্রতিষ্ঠিত হয়েছিল এবং ২০০৭-০৮ শিক্ষাবর্ষে কল্যাণী বিশ্ববিদ্যালয়ের অধীনে কোর্স প্রদান শুরু করে।

## আরো দেখুন
* মালদা ও মুর্শিদাবাদ জেলায় গঙ্গার ধারে নদীর তীর ভাঙন

## তথ্যসূত্র

বিষয়শ্রেণী:মুর্শিদাবাদ জেলার গ্রাম
বিষয়শ্রেণী:উইকিউপাত্তে স্থানাঙ্ক আছে
রয়্যাল ইউনিভার্সিটি অব ঢাকা

**রয়্যাল ইউনিভার্সিটি অব ঢাকা** (আরইউডি) বাংলাদেশের ঢাকা জেলার বনানীতে অবস্থিত একটি বেসরকারি বিশ্ববিদ্যালয়। বিশ্ববিদ্যালয় মঞ্জুরি কমিশন ৩০ জুলাই ২০০৩ সালে এর একাডেমিক কার্যক্রমগুলো অনুমোদন করে এবং ৩০ আগস্ট ২০০৩ সালে শিক্ষা মন্ত্রণালয় বেসরকারী বিশ্ববিদ্যালয় আইন, ১৯৯২-এর অধীনে আরইউডিকে অনুমোদন দেয়।  আরইউডি ২০০৪ সালে কাজ শুরু করে। ডাঃ মমতাজ বেগম এর প্রতিষ্ঠাতা চেয়ারপারসন। শিক্ষাঙ্গনটি স্থায়ীভাবে অবস্থিত ৪০৪, তেজগাঁও, ঢাকা ১২০৮।

## উপাচার্য

নিম্নোক্ত ব্যক্তিবর্গ রয়্যাল ইউনিভার্সিটি অব ঢাকার উপাচার্য হিসেবে দায়িত্ব পালন করেন:
* প্রফেসর ড. নুরুল আলম খান (জানুয়ারি ২০১০ - মে ২০১১)
* প্রফেসর ড. ইঞ্জি. হাসান ইমতিয়াজ চৌধুরী (নভেম্বর ২০১৩ - এপ্রিল ২০১৫)
* প্রফেসর ড. প্রফুল্ল চন্দ্র সরকার (সেপ্টেম্বর ২০২৩ - জানুয়ারী ২০২১)
* প্রফেসর ড. সুভাষ চন্দ্র শীল (ফেব্রুয়ারি ২০২১ - সেপ্টেম্বর ২০২৩)
* অধ্যাপক ড. মোঃ আবুল কাশেম মজুমদার (বর্তমান)

## শিক্ষাদান
রয়্যাল ইউনিভার্সিটি ব্যবসায় প্রশাসন (বিবিএ), হোটেল ব্যবস্থাপনা ও পর্যটন (এইচএমটি), অর্থনীতি, ইংরেজি, কম্পিউটার বিজ্ঞান ও তথ্য প্রযুক্তি (সিএসআইটি), কম্পিউটার বিজ্ঞান ও প্রকৌশল (সিএসই), এবং শিক্ষায় (বি.এড) চার বছরের স্নাতক ডিগ্রি প্রদান করে। এর স্নাতকোত্তর কার্যক্রম গুলো হলো ব্যবসায় প্রশাসন (এমবিএ), কম্পিউটার বিজ্ঞান ও প্রকৌশলে মাস্টার্স (এমএসসিএসই), গ্রন্থাগার পরিচালনা ও তথ্য বিজ্ঞানে মাস্টার্স অব সাইন্স (এমএসএলএমআইএস) এবং শিক্ষায় মাস্টার্স অব আর্টস (এম.এড)।

### বিজ্ঞান ও প্রকৌশল অনুষদ
* কম্পিউটার বিজ্ঞান ও প্রকৌশলে বি.এসসি. (দিন/সন্ধ্যা) 
* কম্পিউটার বিজ্ঞান ও তথ্য প্রযুক্তিতে বি.এসসি. (দিন/সন্ধ্যা) 
* কম্পিউটার বিজ্ঞান ও প্রকৌশলে এম.এস.সি
* গ্রন্থাগার পরিচালনা ও তথ্য বিজ্ঞানে এম.এস.সি

নিম্নলিখিত প্রধান বিষয়গুলো উপর আরইউডি তে সিএসই কার্যক্রমে শিক্ষাদান করা হয় :

* সফটওয়্যার ডিজাইনিং ও ডেভলপমেন্ট 
* ওয়েব সলিউশন 
* তথ্য যোগাযোগ 
* নেটওয়ার্কিং 
* হার্ডওয়্যার রক্ষণাবেক্ষণ 
* তথ্য বিজ্ঞান

### ব্যবসায় প্রশাসন অনুষদ
* বিবিএ (দিবা/সন্ধ্যা) 
* এমবিএ (দিবা/সন্ধ্যা) 
* এক্সিকিউটিভ এমবিএ

নিম্নলিখিত প্রধান বিষয়গুলো উপর আরইউডি তে বিবিএ কার্যক্রমে শিক্ষাদান করা হয় :

* মানব সম্পদ ব্যবস্থাপনা 
* ব্যবসা অর্থনীতি 
* অর্থায়ন 
* মার্কেটিং 
* হিসাবরক্ষণ

### কলা ও সামাজিক বিজ্ঞান অনুষদ
* ইংরেজিতে বি.এ. 
* হোটেল ব্যবস্থাপনা ও পর্যটনে ব্যাচেলর (বিএইচএমটি) 
* কলা শিক্ষায় স্নাতক (বি.এড) 
* কলা শিক্ষায় মাস্টার (এম.এড। )

ইংরেজি শিক্ষা বিভাগটি আরইউডির অন্যতম বিভাগ, যেটি স্নাতক স্তরে ইংরেজি শিক্ষার ব্যবস্থা করার লক্ষ্যে প্রতিষ্ঠিত হয়েছিল। এর বিএ (অনার্স) পাঠ্যক্রমটি সাহিত্য এবং ভাষাতত্ত্বের মধ্যে ভারসাম্য রক্ষা করে।

## ছাত্রজীবন
আরউডিতে নিম্নলিখিত নয়টি ছাত্র সংঘ রয়েছে:

* ব্যবসায় সংঘ 
* কম্পিউটার সংঘ 
* সাংস্কৃতিক সংঘ 
* বিতর্ক সংঘ 
* চলচ্চিত্র ও নাটক সংঘ 
* ফটোগ্রাফি সংঘ 
* সমাজ কল্যাণ সংঘ 
* ক্রীড়া সংঘ 
* পর্যটন সংঘ

## পাদটিকা

## বহিঃসংযোগ
* 
* বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
৩য় বাচসাস পুরস্কার

**৩য় বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের তৃতীয় আয়োজন। ১৯৭৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৫ জন বিজয়ীকে পুরস্কার প্রদান করা হয়। *[[সুজন সখী]]* সর্বাধিক ৪টি পুরস্কার অর্জন করে।

## বিজয়ীদের তালিকা

## আরও দেখুন
* ১ম জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৭৫-এর চলচ্চিত্র পুরস্কার
বাসন্তী চাকমা

**বাসন্তী চাকমা** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৯ থেকে নির্বাচিত জাতীয় সংসদ সদস্য।

## জন্ম ও প্রাথমিক জীবন
বাসন্তী চাকমা পার্বত্য চট্টগ্রামের খাগড়াছড়ি জেলার মহাজন পাড়ায় জন্মগ্রহণ করেন। তার পিতা নগেন্দ্র লাল কার্বারী ও মাতা অংবাই চাকমা।

## রাজনৈতিক ও কর্মজীবন
বাসন্তী চাকমা  বাংলাদেশ আওয়ামী লীগের রাজনীতিবিদ। তিনি খাগড়াছড়ি জেলা মহিলা আওয়ামী লীগের সাংগঠনিক সম্পাদিকা ও কেন্দ্রীয় মহিলা আওয়ামী লীগের সদস্য। তিনি একাদশ জাতীয় সংসদের সংরক্ষিত নারী আসন-৯ থেকে নির্বাচিত জাতীয় সংসদ সদস্য নির্বাচিত হন।

## সমালোচনা
২৬ ফেব্রুয়ারি ২০১৯ সালে বাসন্তী চাকমা জাতীয় সংসদ অধিবেশনের এক বক্তব্যে সেনাবাহিনীকে হত্যাকারী ও বাঙালিদের বহিরাগত বলে মন্তব্য করে ব্যাপক সমালোচিত হয়েছিলেন। তার সংসদ সদস্য পদ রহিত করার দাবি জানিয়ে পার্বত্য চট্টগ্রামের খাগড়াছড়ি জেলা প্রশাসকের মাধ্যমে প্রধানমন্ত্রী বরাবরে স্মারকলিপি প্রদান করেন বাঙালি সংগঠনগুলো। তাকে পার্বত্য তিন জেলায় অবাঞ্ছিত ঘোষণা করা হয়েছিলো।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:খাগড়াছড়ি জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৭১-এ জন্ম
বিষয়শ্রেণী:খাগড়াছড়ি জেলার ব্যক্তি
বিষয়শ্রেণী:চাকমা ব্যক্তি
আশ শিফা

থাম্ব|আল শিফা
**আশ শিফা** (আল শিফা বা শিফা শরিফ বা শেফা শরিফ আরবি : الشفاء ইংরেজি Al Shifa) একটি হাদিস গ্রন্থের নাম । যার পূর্ণ নাম হল ' আশ শিফা বিতা'রিফি হুকুকিল মুস্তাফা (সাল্লালাহু আলাইহি ওয়া সাল্লাম) (আরবি/উর্দু-তে এর পূর্ণ নাম হল : الشفاء بتعریف حقوق المصطفی ইংরেজি : Al-Shifa Be-Ta'rifi Huquq Al-Mustafa) মহানবি মুহাম্মাদ (দ:) এর গুণ বর্ণনা, মর্যাদা , ফজিলত ও মু'জিযা এবং তার মহান সীরাতের উপর প্রণীত এক প্রসিদ্ধ গ্রন্থ এটি ।

## গ্রন্থকার
এই বিখ্যাত হাদিস গ্রন্থের লেখক হলেন আল্লামা ইমাম কাজী আয়াজ (রাহ)। **আল শিফা** ছাড়া তিনি আরও বহু গ্রন্থের রচয়িতা । তিনি ছিলেন সুবিজ্ঞ মুহাদ্দিস ও ফকিহ ।

## অনুবাদ
আরবি ভাষায় রচিত এই গ্রন্থটি পরবর্তীতে দেশ-বিদেশে একাধিক ভাষায় অনুবাদিত হয়েছে । উর্দুতেও এর অনুবাদ প্রকাশ হয়েছে । বাংলাদেশের বিজ্ঞ মুহাদ্দিসগণ এই অমুল্য গ্রন্থটি বাংলা ভাষায় অনুবাদ করেছেন এবং তা সফল ভাবে প্রকাশ করেছেন । এ দেশের পাঠকমহল মাতৃভাষা বাংলায় এ মুল্যবান গ্রন্থখানি পেয়ে নিজেকে ধন্য মনে করছেন ।
## আরও দেখুন
* সীরাতুল মুস্তফা — মুহাম্মদ ইদ্রিস কান্ধলভি
* নবীয়ে রহমত — আবুল হাসান আলী নদভী
* সীরাতে খাতামুল আম্বিয়া — মুহাম্মদ শফী উসমানী
* যে ফুলের খুশবুতে সারা জাহান মাতোয়ারা

## তথ্যসূত্র


বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:হাদিস
বিষয়শ্রেণী:উর্দু ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য
বিষয়শ্রেণী:সুফি সাহিত্য
বিষয়শ্রেণী:১২শ শতাব্দীর আরবি ভাষার বই
বিষয়শ্রেণী:মুহাম্মাদের বৈশিষ্ট্যবিদ্যার উপর বই
আমর ইবনে মুয়াজ

**আমর ইবনে মুয়াজ** (মৃত্যুঃ ২৩ মার্চ, ৬২৫ খ্রিষ্টাব্দ) রাসুলের একজন সাহাবা ছিলেন। যিনি সাদ ইবনে মুয়াজ এর ছোট ভাই ছিলেন। যিনি উহুদের যুদ্ধে অংশগ্রহণ করেছিলেন ।

## একটি হাদিস বর্ণনা

তিনি হাদিস বর্ণনা করেছেন । তার একটি হাদিস, *'আমর ইবনে মুয়াজ* তাহার দাদী হইতে বর্ণনা করেন, রাসূলুল্লাহ বলিয়াছেন, হে মু’মিন মহিলাগণ তোমাদের কেহ যেন স্বীয় প্রতিবেশীকে তুচ্ছ মনে না করে, যদিও সে ছাগলের একটি পোড়া খুর পাঠায় তাহাও তোমরা কবুল কর' ।
## মৃত্যু

আমর ইবনে মুয়াজ ৬২৫ খ্রিষ্টাব্দে উহুদের যুদ্ধে শাহাদাত বরণ করেন ।

## তথ্যসূত্র



বিষয়শ্রেণী:পুরুষ সাহাবা
বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:উহুদ যুদ্ধে নিহত সাহাবা
৪র্থ বাচসাস পুরস্কার

**৪র্থ বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চতুর্থ আয়োজন। ১৯৭৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৯ জন বিজয়ীকে পুরস্কার প্রদান করা হয়। *[[সূর্য কন্যা]]* চলচ্চিত্রটি সর্বাধিক ৫টি বিভাগে পুরস্কার লাভ করে এবং আলমগীর কবির ২টি বিভাগে পুরস্কার অর্জন করেন।

## বিজয়ীদের তালিকা

## আরও দেখুন
* ২য় জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৭৬-এর চলচ্চিত্র পুরস্কার
আঞ্জুম সুলতানা সীমা

**আঞ্জুম সুলতানা সীমা** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-১০ থেকে নির্বাচিত জাতীয় সংসদ সদস্য ছিলেন।

## জন্ম ও পারিবারিক জীবন
আঞ্জুম সুলতানা সীমা কুমিল্লা শহরের ঠাকুরপাড়ায় জন্মগ্রহণ করেন। তার বাবা প্রথিতযশা রাজনীতিবিদ ও বহু শিক্ষা প্রতিষ্ঠানের প্রতিষ্ঠাতা অধ্যক্ষ আফজল খান এডভোকেট। মা নার্গিস সুলতানা পেশায় প্রধান শিক্ষিকা। সীমা ২০০০-০১ শিক্ষাবর্ষে স্নাতক ডিগ্রি অর্জন করেন।

## রাজনৈতিক ও কর্মজীবন
আঞ্জুম সুলতানা সীমা বাংলাদেশ আওয়ামী লীগের রাজনীতিবিদ। তিনি ১২ মে ২০০৬ সালে কুমিল্লা দক্ষিণ জেলা আওয়ামী লীগের আহ্বায়ক কমিটির সদস্য ছিলেন। তিনি জেলা আওয়ামী লীগের সদস্য এবং কুমিল্লা মহানগর আওয়ামী লীগের বর্তমান সহসভাপতি। ২০০০ সালে তিনি বিলুপ্ত কুমিল্লা পৌরসভার ৩ নম্বর ওয়ার্ডের সংরক্ষিত কাউন্সিলর হিসেবে দায়িত্ব পালন করেন। তিনি প্যানেল চেয়ারম্যান হিসেবেও দায়িত্ব পালন করেন। কুমিল্লা পৌরসভার চেয়ারম্যান কামাল উদ্দিন চৌধুরী মৃত্যুবরণ করলে তিনি ২২ ফেব্রুয়ারি ২০০৩ থেকে ২১ সেপ্টেম্বর ২০০৫ সাল পর্যন্ত কুমিল্লা পৌরসভার ভারপ্রাপ্ত চেয়ারম্যানের দায়িত্ব পালন করেন। তিনি ২০০৯ সালে কুমিল্লা সদর উপজেলার মহিলা ভাইস চেয়ারম্যান নির্বাচিত হন। ৫ জানুয়ারি ২০১২ সালে কুমিল্লা সিটি করপোরেশনের প্রথম নির্বাচনে তিনি কুমিল্লা সদর উপজেলার মহিলা ভাইস চেয়ারম্যান থেকে পদত্যাগ করে সংরক্ষিত নারী কাউন্সিলর নিযুক্ত হন। পরবর্তীতে তিনি কুমিল্লা সিটি করপোরেশনের প্যানেল মেয়র হিসেবেও দায়িত্ব পালন করেন। তিনি রাজনীতির বাইরে কুমিল্লা শহরের মডার্ন প্রাইমারি স্কুলের প্রধান শিক্ষক। তিনি একাদশ জাতীয় সংসদের সংরক্ষিত নারী আসন-১০ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। এছাড়া তিনি খাদ্য মন্ত্রণালয় সম্পর্কিত সংসদীয় স্থায়ী কমিটির সদস্য। সর্বশেষ তিনি একাদশ জাতীয় সংসদের প্যানেল স্পিকার নির্বাচিত হন।

## ব্যক্তিগত জীবন
আঞ্জুম সুলতানা সীমার তিন ভাই- মাসুদ পারভেজ খান ইমরান, আজম খান নোমান ও নাসরুল্লাহ খান আরমান। তিনি নাসির উদ্দিন আহমেদ মিন্টুকে বিয়ে করেন। ১ ছেলে ও ১ মেয়ে সন্তানের জননী তিনি। তার স্বামী পেশায় একজন ব্যবসায়ী ও রাজনীতিবিদ।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৭১-এ জন্ম
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:কুমিল্লার ব্যক্তি
কন্দর্পপুর টাউন

**কন্দর্পপুর টাউন** ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশে গড়িয়া অঞ্চলের একটি এলাকা।  কন্দর্পপুর টাউন এর পশ্চিম দিকে ইস্টার্ন মেট্রোপলিটান বাইপাস এবং উত্তর-পূর্ব দিকে গড়িয়া রেলওয়ে স্টেশন অবস্থিত।

## তথ্যসূত্র

বিষয়শ্রেণী:দক্ষিণ কলকাতার পাড়া
স্বরাজ মুখার্জি

**স্বরাজ মুখার্জি** (১৯৪১/৪২–৬ এপ্রিল ২০০৩) একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি একবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন।

## রাজনৈতিক জীবন
স্বরাজ মুখার্জি ২০০১ সালে  উত্তরপাড়া থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০০১ সাল থেকে ২০০৩ সাল পর্যন্ত পশ্চিমবঙ্গ বিধানসভায়  উত্তরপাড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন।

## মৃত্যু
স্বরাজ মুখার্জি ২০০৩ সালের ৬ এপ্রিল ৬১ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০০৩-এ মৃত্যু
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
আলিরাজপুর জেলা

**আলিরাজপুর জেলা** ভারতের মধ্যপ্রদেশের ৫২ জেলার একটি জেলা। ২০০৮ সালের ১৭ মে ঝাবুয়া জেলার আলিরাজপুর, ভবড়া ও জোবাত তহশিল নিয়ে গঠিত হয়। ২০১১ সালের জনগণনা অনুযায়ী এটি ভারতের একটি স্বল্প স্বাক্ষরতা সম্পন্ন জেলা। আলিরাজপুর জেলার সদরদপ্তর। এ জেলার আয়তন ২১৬৫ বর্গকিলোমিটার এবং জনসংখ্যা ৭২৮৬৭৭ জন।

## নামের উৎপত্তি
জেলাটির প্রশাসনিক সদরদপ্তর আলিরাজপুর থেকে জেলার নামকরণ করা হয়েছে, যা পূর্ব করদ রাজ্য আলী রাজপুরের রাজধানী ছিল। আলী (১৪৩৭ সালে আনন্দ দেও কর্তৃক প্রতিষ্ঠিত করদ রাজ্যের রাজধানী ও দুর্গ শহর) ও রাজপুরকে (পরে রাজধানী) সংযুক্ত করে এই শহরের নাম রাখা হয়েছে।

## ইতিহাস
১৯৪৭ সালে ভারতের স্বাধীনতার পূর্বে আলীরাজপুর রাজ্যটি সেন্ট্রাল ইন্ডিয়া এজেন্সির ভোপাওয়ার এজেন্সি সাব-বিভাগের অধীনে ছিল। এই রাজত্বটি ১৪৩৭ সালে প্রতিষ্ঠিত হয়েছিল এবং ভারতীয় স্বাধীনতার পরে ভারতীয় ইউনিয়নের সাথে একীভূত হয়।
বর্তমান জেলার অঞ্চলটি দখল করা পর ১৯৪৮ সালে মধ্য ভারত রাজ্যের অংশে পরিণত হয় এবং পরবর্তীতে ১৯৫৬ সালের ১ নভেম্বর পুনরায় সংগঠিত করে মধ্য প্রদেশ রাজ্যের অংশ হয়।

## ভূগোল
আলিরাজপুর জেলা ভারতের মধ্যপ্রদেশের পশ্চিমাংশে অবস্থিত। এটি ২২°১৮' উত্তর অক্ষাংশ ও ৭৪°২১' পূর্ব দ্রাঘিমাংশে অবস্থিত।

## প্রশাসন
আলিরাজপুর জেলা তিনটি তহসিল বিভক্ত: আলিরাজপুর, জোবাত ও ভবড়া তফসিল।

বর্তমানে এই জেলায় মধ্যপ্রদেশ বিধানসভার দুটি কেন্দ্র রয়েছে: আলিরাজপুর এবং জোবাত বিধানসভা কেন্দ্র। এবং এ দুটি বিধানসভা কেন্দ্র রতলাম লোকসভা কেন্দ্রের অংশ।

## জনসংখ্যা
২০১১ সালের ভারতীয় জনগণনা অনুযায়ী আলিরাজপুর জেলার মোট জনসংখ্যা ছিল ৭২৮,৬৭৭ জন, যা স্বাধীন রাষ্ট্র ভুটানের জনসংখ্যার সমান বা মার্কিন যুক্তরাষ্ট্রের আলাস্কা রাজ্যের জনসংখ্যার সমান। এটি ভারতের ৪৯৮তম জনবহুল জেলা (ভারতের ৬৪০টি জেলার মধ্যে)। জেলায় জনসংখ্যার ঘনত্ব প্রতি বর্গকিলোমিটারে ২২৯ জন (প্রতি বর্গমাইলে ৫৯০ জন) মানুষ বসবাস করে। ২০০১-২০১১ এর দশকে জনসংখ্যা বৃদ্ধি হার ছিল ১৯.৪ শতাংশ। জেলার লিঙ্গ অনুপাত প্রতি ১০০০ জন পুরুষের বিপরীতে ১০০৯ জন নারী রয়েছে, অর্থাৎ পুরুষের চেয়ে নারী বেশি। আলিরাজপুর জেলার স্বাক্ষরতার হার ৩৭.২২ শতাংশ, যা ভারতের সর্বনিম্ন।

২০১১ ভারতীয় জনগণনার তথ্য অনুযায়ী জেলার ৮৯.৯৬ শতাংশ মানুষ ভিলি ভাষায় কথা বলে। এছাড়াও ৭.৯০ শতাংশ হিন্দি ভাষায় এবং ১.৮৭ শতাংশ গুজরাটি ভাষাকে তাদের প্রথম ভাষা হিসেবে ব্যবহার করে।

## তথ্যসূত্র


বিষয়শ্রেণী:মধ্যপ্রদেশের জেলা
মানিক উপাধ্যায়

**মানিক উপাধ্যায়** একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি তিনবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তার পুত্র বিধান উপাধ্যায় দুইবার পশ্চিমবঙ্গ বিধানসভার সদস্য হিসেবে নির্বাচিত হয়েছেন।

## রাজনৈতিক জীবন
বিধান উপাধ্যায় ১৯৮৮ সালের উপনির্বাচনে বরবানি থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। এরপর ১৯৯৬ সালে তিনি দ্বিতীয় বারের মত বরবানি থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। ২০০১ সালে তিনি তৃতীয়বারের মত বরবানি বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিম বর্ধমান জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
আবদুল্লাহ ইবনে মাজউন

***আবদুল্লাহ ইবনে মাজউন*** রাসুল এর একজন অন্যতম সাহাবা ছিলেন । তিনি বিখ্যাত সাহাবা উসমান ইবনে মাজউন ও কুদামা ইবনে মাজউন এর সহোদর ভাই ।

## পরিচয়

**আবদুল্লাহ ইবনে মাজউন** এর পিতার নাম মাজউন ইবন হাবীব এবং মায়ের নাম সুখাইলা বিনতুল আনবাস । তার পিতা কুরাইশ বংশের বনী জুমাহ শাখার সন্তান ।

আবদুল্লাহ ইবনে মাজউন ইসলামের প্রথম পর্যায়ে তার ভাইদের সাথে হাবশায় হিজরত করেছিলেন ।

## তথ্যসূত্র

বিষয়শ্রেণী:পুরুষ সাহাবা